recursal/SuperWikiNEXT-32B huggingface dataset:
**Warrick konderria** (ingelesez: *Warrick County*) Indianako konderri bat da, Ameriketako Estatu Batuetan. Hiriburua Boonville da. 2010eko zentsuaren arabera 59.689 biztanle zituen, Warrick kilometro koadroko azaleran.

Geografia
---------

Warrick konderriak 1.012,82 kilometro koadro ditu. Horietatik 16,16 ura dira. Beste 996,67 lurra dira. Biztanleria dentsitatea 58,93 da.

Demografia
----------

2010eko zentsoan bizi ziren 59.689 pertsonetatik 57.041 txuriak edo hispanoak dira. Horietatik *hispano edo latino* kategorian 946 dira. 780 beltzak edo afroamerikarrak. 98 amerikar natiboak ziren eta 18 Hawaii edo Pazifikoko irletako natiboak. 957 asiarrak ziren. *Bestelako arraza bat* kategorian 57 biztanle daude. Bukatzeko euren burua arraza bat baino gehiagotan 738 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q503093
* Commonscat Multimedia: Warrick County, Indiana

---

* **Identifikadoreak**
* WorldCat
* VIAF: 154766932
* ISNI: 0000 0004 0644 3443
* LCCN: n80065986
* NARA: 10038991
* **Lekuak**
* OSM: 1804403
* TGN: 2000560

 |

* Wd Datuak: Q503093
* Commonscat Multimedia: Warrick County, Indiana
**Zülo** 2004. urtean jaiotako Zarauztar Hardcore punk musika taldea zen. Metralleta eta Erantzuneko taldekide batzuk sortu zuten, proiektu paralelo batean. Hasiera batean, inongo abeslaririk gabe entsaiatzen hasi ziren gitarra, baxu eta bateria. Hainbat entsegu egin ostean, Txixaparraztako kidea den Aubelo elkartu zitzaien abeslari moduan.

Hala ere, bigarren abeslari baten beharrak, hau bilatzera bultzatu zuten. Horrela, 2004-ko urria-azaroa aldera bigarren abeslari bat aurkitzea lortu zuten eta taldea guztiz osatua zegoela, proiektua finkatzea lortu eta seriotasun gehiagorekin lanean jarraitu zuten. Taldea guztiz osatu eta bi hilabetera lehen kontzertua eman zuten. Beraien musika estiloa, Powerviolence etiketapean katalogatua izan zen.

2004ko abenduan, lehen demoa grabatu zuten 11 abestiz osatua. Diska hau K7 formatuan eta miniCD formatuan kaleratua izan zen Metralleta taldearekin elkarbanatua.

Beraien ibilbide guztian, hainbat kontzertu eman zituzten Euskal Herri guztian eta baita besteren bat ere Espainiar estatuan. 2005ean, 10 eguneko Europar bira egin zuten, Alemania, Frantzia, Suitza edo Belgika bezalako Herrialdeetan joz. Bira amaierako azken kontzertuan, Lyonen (Frantzia) zeudela, arazoak izan zituzten Polizia Frantsesarekin, hauek jotzen ari ziren etxe okupatua desalojatu nahi izan zuen. Tentsiozko gau baten ostean birako furgoneta eraman eta bi egun gehiago pasa behar izan zituzten hirian bertan.

2007-an taldeko partaideak berriz elkartu ziren Zarauzko Putzuzulo Gaztetxeko urteurrenean gustoko taldeen bertsio batzuk jotzeko. 2010ean berriz Arraio Irratiaren urteurren kontzerturako elkartu ziren azken aldiz kontzertu bat emateko.

Taldekideak
-----------

Aros- Bateria  

Lope - Gitarra  

Murray - Baxua  

Abuelo - Ahotsa  

Izotz - Ahotsa

Diskografia
-----------

**Maketa** (2005)

- Deja de ladrar

- Errealitateaz ihesi

- Hipokriten erreinuan

- A Nation sleep (Dropdead)

- Urinal cake (Spazz)

- Israel

- Nire aukera

- Naturaren hilketa

- Microsoft

- Cancer

- Bake amets

### Bildumetako partehartzeak

- "Etxe hutsa birziklatu" abestia *ZAGA 10 urte* bilduman (2005).

- "Nire aukera" abestia *MusikHerria 1. bilduma* bilduman (MusikHerria, 2005).

- "Bake amets" abestia *Musika askea mundurat* bilduman (2006).

Kanpo estekak
-------------

```
Züloren web orria
```

|  |  |
| --- | --- |
| Autoritate kontrola | 

	* **Wikimedia proiektuak**
	* Wd Datuak: Q12269522
 |

	* Wd Datuak: Q12269522
**Álvaro Fernández** (Donostia, Gipuzkoa, 1964) gipuzkoar argazkilaria da.

Biografia
---------

Gipuzkoako Argazki Elkarteko (SFG) kidea eta baita f/22 taldekoa ere. Profesionaltasunaren bidetik abiatu zen hasieratik.

Bartzelonan osatu zuen bere prestakuntza: alde batetik, publizitateko argazkilaritzara bideratua (1986-87) eta bestetik, berriz, sorkuntzako argazkilaritzari bideratua (1987-88). Bi ikastaldi horiek beka bidez egin zituen eta, besteak beste, Humberto Rivas, Toni Catany, Joan Fontcuberta eta Manel Ubeda izan zituen irakasle. Ikasketak bukatuta, Bartzelonan hartu zuen bizilekua. *Districte* aldizkariaren argazkilaritza-sailaren ardura hartu, eta publizitate-argazkilari zenbaiten laguntzaile modura hasi zen lanean. Gaur egun, bere publizitate-estudioan lan egiten du.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12269530
* **Identifikadoreak**
* WorldCat
* VIAF: 24886165
* ISNI: 0000 0001 2124 8097
* BNE: XX1316248
* GND: 1057487457
* LCCN: nr96026955
* Tabakalera ID: 75430
* SUDOC: 059162279
* **Hiztegiak eta entziklopediak**
* Lur: 02151/eu\_f\_0401/f0401

 |

* Wd Datuak: Q12269530
Ranma **½**-ren logoa
**Ranma ½** (らんま½ Ranma Nibun-no-Ichi, Ranma erdia ahoskatuta) manga sorta baten izena da. Rumiko Takahashi mangaka da gidoilari eta marrazkilaria. Weekly Shônen Sunday aldizkarian argitaratu zen 1987ko irailetik 1996ko martxoa bitartean. Shogakukan argitaletxean 38 tankōbon liburukitan bildu zituan istorio guztiak.

Ranma Saotome txikitatik arte martzieletan trebatua den 16 urtetako mutikoa da. Entrenamenduetan izandako ezbehar baten ondorioz madarikazio baten menpe bizi da: neska bilakatzen da ur hotza ukitzean (euria, putzua, …) eta berriz mutil bihurtzeko ur beroa behar du. Madarikazioaz libratzen saiatuko da etengabe, Akane Tendorekin, aitak adostutako emaztegaiarekin, dojo berean bizi den bitartean. Oso ohikoak dira gaizki ulertu dibertigarriak sexu aldaketak tartean direlarik.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q272015
* Commonscat Multimedia: Ranma ½

---

 |

* Wd Datuak: Q272015
* Commonscat Multimedia: Ranma ½
**Ricardo Cruzat Ochagavía** (Santiago, 1962ko apirilaren 6a) Txileko merkataritza ingeniaria da, Estatuko Enpresa Nacional del Petróleo (Enap) enpresa estrategikoko zuzendari nagusi ohia.

Ricardo Cruzat Infante eta Paz Ochagavía Valdés-en ezkontzaren semea da.

Txileko Unibertsitatean ingeniari komertzial gisa trebatu zen.  Gero, Enpresa Kudeaketako Goi Mailako Programa ikasi zuen Andeetako Unibertsitatean, beti Txileko hiriburuan. 

Pacífico V Región Txileko inbertsio konpainian hasi zuen bere enpresa jarduera eta gero Argentinako Central Puerto administrazio eta finantza zuzendaria izan zen.

Geroago, Entel telekomunikazio enpresan lan egin zuen, eta han Telefonia Mugikorreko eta Tokiko Telefoniako zuzendari nagusi bihurtu zen.  

2006an Empresas Emel konpainia elektrikoaren zuzendari nagusi bihurtu zen, kargu hori 2008ra arte bete zuen. Orduan, CGE Transmission enpresan hartu zuen, CGE energia holdingaren filialean.   

Petrolio konpainian egon zen 2011ko abuztua eta 2013ko iraila bitartean. Geroago, zuzendari nagusia izan zen, Gasco enpresako presidenteordea. eta Gasmarreko presidentea.

Gaur egun, Nekazaritza Elkarte Nazionalaren, Codesser eta SNA Educa filialen buru da.

Erreferentziak
--------------

1. 1 2 3  Estrategia on line, 2011ko uztailaren 15a[*Betiko hautsitako esteka*]
2. 1 2 3  El Mostrador, 2011ko abuztuaren 1a
3. ↑  *El Mercurio*, 2011ko uztailaren 15a, p.B3

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6108108

 |

* Wd Datuak: Q6108108
**Zopirion** (K.a. 331n hil zena) general mazedoniar bat izan zen, Alexandro Handiak Trazia edo Pontoko gobernari egin zuena. K.a. 331n Eszitiaren inbasio bat zuzendu zuen "saiatzen ez bazen axolagabetzat hartua izango zela pentsatuz".

Asmo honekin hogeitamar mila soldaduko armada bat bildu zuen, hauekin Itsaso Beltzaren kostaldean zehar joan zelarik, Olbia setiatuz, Miletoren kolonia bat zena (Alexandro Handiak K.a. 334an hartu zuena). Baina olbiarrek "euren esklabuei askatasuna eman zieten, hiritartasun eskubideak eman zizkieten atzerritarrei, aldaketa letrak igorri zituzten, eta, beraz, setioari bizirautea lortu zuten. Gainera, eszitekin aliantza osatu zuten. Kurtzio Rufok dioenez, itsasoan gertaturiko ekaitz handi batek desegin zuen mazedoniar armada. Zopirionek, setioa jarraitzeko baliabiderik ez zuena, erretiratzea erabaki zuen. Itzulerako bidaian, bere armada esziten etengabeko erasoen ondorioz suntsitua izan zen. Porrota ziuraski Danubiotik haratago gertatu zen geta eta tribaliarren esku Alexandro Handiak euren lurretan K.a. 335ean eragin zuen hondamendiaren mendeku gisa. Zopirion bere soldaduekin hil zen.

Alexandro Handiak bere patua Antipatrok Mazedoniatik bidalitako gutun baten bidez jakin zuen, Espartako erregea zen Agis III.aren heriotzaz Grezian eta Alexandro Epiroko erregearenaz Italian batera. Alexandro "emozio ezberdinengatik hunkitua" geratu zen, baina poz handiagoa sentitzen zuen bi errege etsairen heriotzaren berri izatean, Zopirion eta bere tropen galerengatik mina baino.

Hau izan zen Alexandro Handiaren bizitzan zehar arrakastarik gabeko mazedoniar inbasio bakarra, Kalasek Bitiniako Bas erregearen aurka eginiko kanpaina kontutan hartu gabe.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q220440

 |

* Wd Datuak: Q220440
**Zapi** hainbat eginkizunetarako erabiltzen den oihal-zatia da. Erabileraren arabera, euskaraz izen ezberdinak ditu: sudurrarentzat musuzapi, mukizapi, sudur-zapi edo mokanes; buruarentzat buruzapi, buruko, edo buru-estalki; lepoarentzat lepoko, lepo-zapi; eta eskuentzat eskuzapi.

Munduko zenbait lekutan, mukizapiaren erabilera higieneren aurkakotzat edo aspaldiko gauzatzat hartu zuten paperezko zapiak agertu zirenean. Kleenex enpresak hasieran makillaje kentzeko egin zuen, baina jendea sudurretan erabiltzen zituztela ikusi zutenean bere marketinga aldatu zuten.

Erreferentziak
--------------

1. ↑   Harluxet Hiztegi Entziklopedikoa. *Zapi.* .

Ikus, gainera
-------------

* Zapi zuhaitz

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q192411
* Commonscat Multimedia: Handkerchiefs

---

* **Identifikadoreak**
* BNF: 119708204 (data)
* GND: 4184485-3
* LCCN: sh85058728
* AAT: 300216195

 |

* Wd Datuak: Q192411
* Commonscat Multimedia: Handkerchiefs
**Ranieri Simone Francesco Maria de Calzabigi**, **Ranieri de' Calzabigi** edo **Raniero de Calsabigi** deitua (Livorno, Italia, 1714ko abenduaren 23a-Napoli, 1795eko uztaila) italiar olerkari eta libreto egile bat izan zen. Batez ere, Christoph Willibald Gluckekin honen "erreforma operetan" izan zuen elkarlanagatik da ezaguna.

Biografia
---------

Ziur asko Livornon eta Pisan ikasi zuen eta Cortoneko etruriar Akademian eta Arkadiako Akademian Liburno Drepanio izenarekin parte hartu zuen. Raniero de Calsabigik bere lehen liburuak 1740an idatzi zituen, Pietro Metastasiorenen antz handia zutenak, honen lanak 1750ean Parisen argitaratzen hasi zirelarik. 1750eko hamarkada Parisen eman zuen, non Giacomo Casanovaren lagun min egin zen. Hemen operaganako bere interesa aztertu zuen, Metastasioren lanen edizio bat argitaratuz, opera serioko libreto egilerik ospetsuena zena. Alabaina, Calsabigi frantziar tragedia lirikoagatik ere oso txunditua zegoen, eta italiar opera eraberritzeko gogoz zegoen, sinpleagoa eta efektiboki dramatikoagoa bihurtuz. 1761ean Vienan jarri zen bizitzen, non berak bezala pentsatzen zuten erreformistekin topo egin zuen: Gluck, Giacomo Durazzo kondea, antzerki zuzendaria zena, Gasparo Angiolini koreografoa, Giovanni Maria Quaglio eszena zuzendaria eta Gaetano Guadagni castratoa. Elkarrekin Glucken *Orfeo eta Euridize* opera haustailean lan egin zuten 1762an. Calsabigik, ondoren, *Alceste* operarako libretoa idatzi zuen 1767an, aurrerago opera serioaren praktikak alde batera utzi zituena "sinpletasun noble" baten mesedetan. Lan honen hitzaurrean, Gluckek sinatua, Calsabigik opera erreformatzeko bere manifestua azaldu zuen. Hirugarren elkarlan batekin jarraitu zuen, *Paride eta Elena* izenekoa, 1770ean. Angiolini koreografoarekin, Glucki *Don Juan* ballet erreformistaren hitzaurre bat ere idatzi zion 1764an.

1775ean Vienako gortetik kanporatua izan zen istilu baten ondorioz eta Pisara joan zen bizitzera, non bere azken libretoak idatzi zituen, *Elfrida eta Elvira* (biak Giovanni Paisiellok finkatuak), hauekin bere metastasiar estilora itzuli zelarik.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1310912
* **Identifikadoreak**
* WorldCat
* VIAF: 54166081
* ISNI: 0000 0001 2096 143X
* BNE: XX1098831
* BNF: 12043580v (data)
* CANTIC: a10057365
* GND: 118937790
* LCCN: n82033043
* NKC: jn20000601112
* NLA: 35532222
* CiNii: DA0495041X
* SNAC: w6251p6h
* SUDOC: 035572795
* BIBSYS: 90752695
* UB: a1018363
* ICCU: CFIV078166
* Open Library: OL468323A
* **Hiztegiak eta entziklopediak**
* Britannica: url

 |

* Wd Datuak: Q1310912
**Red Lake konderria** (ingelesez: *Red Lake County*) Minnesotako konderri bat da, Ameriketako Estatu Batuetan. Hiriburua Red Lake Falls da. 2010eko zentsuaren arabera 4.089 biztanle zituen, Red Lake kilometro koadroko azaleran.

Geografia
---------

Red Lake konderriak 1.120,16 kilometro koadro ditu. Horietatik 0,23 ura dira. Beste 1.119,93 lurra dira. Biztanleria dentsitatea 3,65 da.

Demografia
----------

2010eko zentsoan bizi ziren 4.089 pertsonetatik 3.977 txuriak edo hispanoak dira. Horietatik *hispano edo latino* kategorian 101 dira. 7 beltzak edo afroamerikarrak. 52 amerikar natiboak ziren eta 0 Hawaii edo Pazifikoko irletako natiboak. 4 asiarrak ziren. *Bestelako arraza bat* kategorian 0 biztanle daude. Bukatzeko euren burua arraza bat baino gehiagotan 49 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q490436
* Commonscat Multimedia: Red Lake County, Minnesota

---

* **Identifikadoreak**
* WorldCat
* VIAF: 139565970
* LCCN: n81093339
* NARA: 10039755
* **Lekuak**
* OSM: 1740305
* TGN: 2001061

 |

* Wd Datuak: Q490436
* Commonscat Multimedia: Red Lake County, Minnesota
**Zurezko haize instrumentuek**, beste musika tresna batzuen antzera, familia bat osatzen dute orkestra sinfonikoetan. Familia honen barruan, bost edo sei musika tresna desberdin daude orkestretan: zehar txirula, klarinetea, oboea, fagota, korno ingelesa eta zehar txirula txikia, italieraz piccolo ere deitzen dena. Zehar txirula handiaren kasua, berezia da. Zurezko haize instrumentuen familiaren barnean dagoen arren, hasieran zurarekin egiten baitziren, aspaldian metalikoak izaten dira. Orkestra sinfoniko batean, musika tresna guzti hauek kontutan hartuz gero, 18 instrumentu osatzen dute guztira. Zehar txirulak, ohi, zuzendariaren ezkerraldean daude. Beste guztiak, berriz, eskuinaldean.

Orkestran ohi agertzen ez diren zurezko beste haize instrumentu batzuk ere badaude. Adibidez, okarina, dultzaina, gaita eta saxofoia, ezagunenen artean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q181247
* Commonscat Multimedia: Woodwind instruments

---

* **Identifikadoreak**
* BNF: 11981835m (data)
* GND: 4131177-2
* LCCN: sh85147966
* NDL: 00567774
* NKC: ph119750
* AAT: 300042403
* **Hiztegiak eta entziklopediak**
* Britannica: url

 |

* Wd Datuak: Q181247
* Commonscat Multimedia: Woodwind instruments
XX. mendeko hasieran Hegoaldeko Zapatisten Armada.
**Zapatismo** hitza Emiliano Zapataren ideietan oinarritutako mugimendu armatua definitzeko historiadoreek sortutako kontzeptua da. Zapata Mexikoko Iraultzaren buruzagia izan zen eta bere ideiak 1911an *Plan de Ayala* izenburuko liburu batean azaldu zituen. Ejercito Libertador del Sur edo Hegoaldeko Armada Askatzailearen partaideak, bestetik, zapatistak bezala ezagunak ziren.

Emiliano Zapata Mexikon nagusia zen jauntxokeriaren aurkako jarrera hartu zuen. Haren helburua lurrak nekazarien artean banatzea da. Horrekin lotuta bere esaldi ezagunena "lurra bera lantzen duenerako" arrakasta handia izan zuen eta Mexikoko agrarianismoaren benetako ikurra bihurtu zen. Zapatismoa mugimendu armatua izan zen eta loturak izan zituen beste proiektuekin, esaterako magonismoarekin.

Gaur egun EZLNren mugimenduak Zapataren ideologian du bere oinarri nagusia.

Ikus, gainera
-------------

* EZLN
* Mexikoko Iraultza
* Udalerri Autonomo Matxino Zapatistak

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q9097512

 |

* Wd Datuak: Q9097512
**Red River konderria** (ingelesez: *Red River County*) Texasko konderri bat da, Ameriketako Estatu Batuetan. Hiriburua Clarksville da. 2010eko zentsuaren arabera 12.860 biztanle zituen, Red River kilometro koadroko azaleran.

Geografia
---------

Red River konderriak 2.736,93 kilometro koadro ditu. Horietatik 52,21 ura dira. Beste 2.684,72 lurra dira. Biztanleria dentsitatea 4,7 da.

Demografia
----------

2010eko zentsoan bizi ziren 12.860 pertsonetatik 10.352 txuriak edo hispanoak dira. Horietatik *hispano edo latino* kategorian 849 dira. 2.211 beltzak edo afroamerikarrak. 92 amerikar natiboak ziren eta 0 Hawaii edo Pazifikoko irletako natiboak. 23 asiarrak ziren. *Bestelako arraza bat* kategorian 3 biztanle daude. Bukatzeko euren burua arraza bat baino gehiagotan 179 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q484570
* Commonscat Multimedia: Red River County, Texas

---

* **Identifikadoreak**
* WorldCat
* VIAF: 145424250
* LCCN: n81047733
* NARA: 10040166
* **Lekuak**
* OSM: 1827726
* TGN: 2002061

 |

* Wd Datuak: Q484570
* Commonscat Multimedia: Red River County, Texas
**Wolfgang Arthur Reinhold Koeppen** (Greifswald, Pomerania, Prusiako Erresuma, 1906ko ekainaren 23a - Munich, Alemania, 1996ko martxoaren 15a) alemaniar idazlea izan zen.

Biografia
---------

Batxiler-ikasketak amaituta, era askotako lanbideetan aritu zen: barku batean sukaldari, zinema batean aretozain, antzezle, eta abar. Gero, Hanburgo, Greifswald, Berlin eta Würzburgen antzerki-, literatura- eta filosofia-ikasketak egin zituen, eta kazetari gisa hasi zen lanean.

1931-1933 bitartean *Berliner Börsen-Courier* kultura-gehigarriaren zuzendari izan zen. Italian egin zuen bidaia batetik bueltan argitaratu zuen bere lehenengo eleberria: *Eine unglückliche Liebe* (1934, "Amodio zorigaiztoko bat"). Gero egonaldi luzea egin zuen Herbehereetan, eta Alemaniara itzuli zen 1935ean, nazionalsozialismoari aurre egiteko asmoz.

1962an Georg Büchner saria jaso zuen. Gerra osteko bere eleberrietako trilogian *Tauben im Gras* (1951, "Usoak belarretan"), *Das Treibhaus* (1953, "Berotegia"), *Der Tod in Rom* (1954, "Heriotza Erroman"), nazionalsozialismoaren aldia beren bizitzatik baztertuta, mirari ekonomikoa lortu zuten gizartea eta gizabanakoak islatzen saiatu zen, publizitatea, irratsaioak eta beste baliabide asko baliatuz. Teknika bera erabili zuen *Jugend* (1976, "Gaztaroa") eleberri ia osorik autobiografikoan ere.

Hasieran, Alemaniako kritika kontserbadoreak arbuiatu egin zuen Koeppenen lana, baina egun garrantzi handia aitortzen zaio Alemaniako Errepublika Federalaren hasierako literaturan. Beste lan batzuk: *Jakob Littners Aufzeichnungen aus einem Erdloch* (1948 eta 1992, "Jakob Littner, oharrak zulo batetik"), *Es war einmal in den Masuren* (1991, "Behin batean Masurian"), *Nach Rußland und anderswohin* (1958, "Errusiara eta beste leku batzuetara"), *Amerikafahrt* (1959, "Bidaia Ameriketan zehar").

Erreferentziak
--------------

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Wolfgang Koeppen*** Aldatu lotura Wikidatan |

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q64248
* Commonscat Multimedia: Wolfgang Koeppen

---

* **Identifikadoreak**
* WorldCat
* VIAF: 46763212
* ISNI: 0000 0001 2130 9312
* BNE: XX1332168
* BNF: 11909921g (data)
* GND: 118564471
* LCCN: n82029207
* NDL: 00469722
* NKC: xx0003736
* NLA: 35786969
* CiNii: DA00591494
* SUDOC: 026951789
* BIBSYS: 90061925
* UB: a1109019
* Open Library: OL79339A
* **Hiztegiak eta entziklopediak**
* Lur: 03507/eu\_k\_1941/k1941

 |

* Wd Datuak: Q64248
* Commonscat Multimedia: Wolfgang Koeppen
***Waterpolo Navarra*** Iruñeko waterpolo-taldea da.

Historia
--------

2005ean Larrainak maila galdu ondoren, 2006an saila desagertu eta jokalari gehienek Waterpolo Navarra taldea sortu zuten, lehendabiziko entrenatzailea David García izanik

2007an Manel Silvestre entrenatzailea fitxatu ondoren, 2007-08 denboraldian Ohorezko mailara igo eta 2008-09 denboraldian Errege Koparako sailkatu zen. Txapelketa honetan Club Natació Sabadellek menderatua izan zen

Izandako jokalaririk garrantzitsuenetarikoak James Stanton, Juraj Sakac eta Sam Mac Gregor izan dira.

Palmaresa
---------

* 2 Euskal Herriko gizonezko waterpolo Liga (2008-09 eta 2009-10)

Erreferentziak
--------------

1. ↑   Etxeberria, Julen.  (2005-04-21). «Iragarritako hondoratzea» *Berria*.[*Betiko hautsitako esteka*]
2. ↑  WPA: Primer acto público del Club Waterpolo Navarra
3. ↑  www.eitb.eus[*Betiko hautsitako esteka*]

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q9095637

 |

* Wd Datuak: Q9095637
**Rano Raraku**, sendotutako errautsez eratutako sumendi krater bat da. Txileko Pazko uhartean dago, zehazkiago, uharte honen ekialde inguruan, hegoaldeko kostaldetik gertu, Poike, Hotu Iti eta Pu'i muinoaren artean. Sumendi honek (antzina Maunga Eo bezala ezaguna), bere barnean aintzira bat du. Sumendiak, garrantzi historikoa du uhartearentzat, bere magaletan, barruko zein kanpokoetan, moaiak zizelkatzen baitziren. Sumendiaren kanpo magalean, oraindik amaitu gabe dauden moai ugari daude, horietako batzuk oso handiak. Bertan dago uharteko estatuarik handiena, 21 metroko altuera duena eta oraindik oinarrizko harkaitzetik erauzi gabea. Tontorretik, uhartearen zati handi bat ikus daiteke, iparmendebalderantz, Ovaheko hondartza, ekialderantz, Poikeko penintsula, hegoekialderantz, Motu Marotiri eta Ahu Tongariki, hegomendebalderantz, Maunga Toatoa eta Hanga Maihikuren zati bat, eta, azkenik, mendebalderantz eta distantzia handira, Rano Kau sumendia.

Rano Raraku krater aintziraren ikuspegia.
Rano Raraku sumendiko aintzira, sumendiaren barnean dago, ur gezazkoa da, eta, gehienez ere, 3 metroko sakonera du. Aintzira honen ertzean, landaretza ugari hazten da, batez ere totora erako ihiak. Aintziraren hondoan metaturiko sedimentuen polen edukiaren azterketak, Pazko uhartearen basogabetze garaiei buruzko informazio baliotsua ematen du.

Moai zizelkatzaileen lana, sumendi honen tontorrera iritsi zen, baita bere barnealdeko magalera ere, non, gaur egun, 40 moai dauden aintzirara begira. Uhartearen barnealdera abiatzen ziren estatuak euren plataformetaraino garraiatzeko erabiltzen ziren bideak, "moaien bideak" bezala ezagunak.

Ikus, gainera
-------------

* Moai Paro
* Podestá uhartea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q937167
* Commonscat Multimedia: Rano Raraku (volcano)

---

* **Lekuak**
* TGN: 7032635

 |

* Wd Datuak: Q937167
* Commonscat Multimedia: Rano Raraku (volcano)
**Requena–Utiel** Valentziar Herrialdeko Requena-Utiel eskualdeko tren geltoki bat da, Requena udalerrian kokatuta dagoena.

Egoera
------

Geltokia honako burdinbide hauen ibilbidearen zati da:

* *Madril — Valentzia*: 327,5 kilometro-puntua

Historia
--------

Geltokia inauguratu zuten Madril-Cuenca-Albacete abiadura handiko burdinbidearen inaugurazio-bidaiarekin, eta Madril-Valentzia abiadura handiko burdinbidearen inaugurazioarekin zerbitzuan jarri zen 2010eko abenduaren 18an.

Geltokia
--------

Geltokiaren eraikinak 1 200 metro karratu inguruko oinplano-azalera du, solairu bakarrean garatua, 62 metro luze eta 20 metro zabal. Altuera desberdineko hiru bolumenek osatzen dute, elkarren artean konektatuta, eta bertan daude ataria, txartelak saltzeko espazioa, langileen gelak eta komunak, besteak beste.

Estazio berriak "ingurumena errespetatzen du"; hori dela eta, ur bero sanitarioa ekoizteko eguzki-panelak eta eguzki-energia hartzeko eta energia elektriko bihurtzeko argazki-panel voltaikoak ditu.

Geltokiak 400 metroko luzera eta zortzi metroko zabalera duten bi nasa ditu, babes markesinekin.

Geltokiak 40 erabiltzaile baino ez ditu egunean, eta, beraz, 12,5 milioi euroko inbertsioa egin da estazioa eraikitzeko.

Zerbitzuak
----------


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  **Renfe Operadora** |

|  |  |  |  |
| --- | --- | --- | --- |
|  **Zerbitzua**  |  **Hasiera**  |  **Ibilbidea**  |  **Amaiera** ⁠ |
|   | MadrilAtochako Atea | Cuenca–Fernando Zobel • Requena–Utiel | ValentziaJoaquin Sorolla⁠ |
| ***Avant***  | ValentziaJoaquin Sorolla |  | RequenaUtiel⁠ |
| ***Alvia***  | MadrilAtochako Atea | Cuenca–Fernando Zobel • Requena–Utiel • Valentzia–Joaquin Sorolla • Castelló de la Plana • Benicàssim • Orpesa • Benicarló–Peníscola | Vinaròs |

 |

Erreferentziak
--------------

1. ↑
2. ↑   «Requenaren AVE geltoki berriak 12,5 milioi euroko kostua izan zuen 40 bidaiarirentzat - Ciutat.es» *web.archive.org* 2014-04-07 (Noiz kontsultatua: 2021-01-17).

Ikus, gainera
-------------

* Administrador de Infraestructuras Ferroviarias
* Renfe Operadora

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q8841592

 |

* Wd Datuak: Q8841592
**Reyes Carrere Zabala** (Donostia, Gipuzkoa, 1966ko abenduaren 31) gipuzkoar eskubaloi jokalari eta entrenatzailea eta politikaria da.

Donostian jaio bazen ere, Errenterian hazi zen, eta gerora Donostiako Intxaurrondo auzora itzuli zen bizitzera.

Kirol ibilbidea
---------------

Kirol entrenatzaile ikasketak ditu. Ereintza eskubaloi taldean hasi zen jokalari gisa, eta Bidebieta taldean –gaur egungo Bera Bera– jokatu zuen ondoren, 14 urtez.

Talde bereko entrenatzailea izan zen lehen aldiz 1999an, oraindik jokalaria zenean. 2001-2002 denboraldirarte izan zen taldeko entrenatzailea.

Ondoren, beste bi aldiz entrenatu zuen Bera Bera: 2004-2005 denboralditik 2005-2006 denboraldira, eta 2007-2008 denboralditik 2012-2013 denboraldira.

Ibilbide politikoa
------------------

2015eko udal hauteskundeetan Euskal Herria Bildu koalizioa ordezkatuz, Donostiako Udalerako alkategaia izan zen. Ordutik Donostiako udaleko zinegotzia eta koalizioaren bozeramailea da udalean.

Erreferentziak
--------------

1. ↑    «Udal Hauteskundeak 2019: Reyes Carrere Zabala» *Irutxuloko Hitza* (Noiz kontsultatua: 2023-04-17).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q117768532

 |

* Wd Datuak: Q117768532
**Quitman konderria** (ingelesez: *Quitman County*) Mississippiko konderri bat da, Ameriketako Estatu Batuetan. Hiriburua Marks da. 2010eko zentsuaren arabera 8.223 biztanle zituen, Quitman kilometro koadroko azaleran.

Geografia
---------

Quitman konderriak 1.052,65 kilometro koadro ditu. Horietatik 3,68 ura dira. Beste 1.048,98 lurra dira. Biztanleria dentsitatea 7,81 da.

Demografia
----------

2010eko zentsoan bizi ziren 8.223 pertsonetatik 2.424 txuriak edo hispanoak dira. Horietatik *hispano edo latino* kategorian 55 dira. 5.709 beltzak edo afroamerikarrak. 18 amerikar natiboak ziren eta 1 Hawaii edo Pazifikoko irletako natiboak. 11 asiarrak ziren. *Bestelako arraza bat* kategorian 1 biztanle daude. Bukatzeko euren burua arraza bat baino gehiagotan 59 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q490266
* Commonscat Multimedia: Quitman County, Mississippi

---

* **Identifikadoreak**
* WorldCat
* VIAF: 154757418
* LCCN: n79062907
* NARA: 10039506
* **Lekuak**
* OSM: 1833649
* TGN: 2001145

 |

* Wd Datuak: Q490266
* Commonscat Multimedia: Quitman County, Mississippi
**Quitman konderria** (ingelesez: *Quitman County*) Georgiako konderri bat da, Ameriketako Estatu Batuetan. Hiriburua Georgetown da. 2010eko zentsuaren arabera 2.513 biztanle zituen, Quitman kilometro koadroko azaleran.

Geografia
---------

Quitman konderriak 415,86 kilometro koadro ditu. Horietatik 24,16 ura dira. Beste 391,7 lurra dira. Biztanleria dentsitatea 0,17 da.

Demografia
----------

2010eko zentsoan bizi ziren 2.513 pertsonetatik 1.299 txuriak edo hispanoak dira. Horietatik *hispano edo latino* kategorian 34 dira. 1.198 beltzak edo afroamerikarrak. 3 amerikar natiboak ziren eta 0 Hawaii edo Pazifikoko irletako natiboak. 2 asiarrak ziren. *Bestelako arraza bat* kategorian 0 biztanle daude. Bukatzeko euren burua arraza bat baino gehiagotan 11 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q498684
* Commonscat Multimedia: Quitman County, Georgia

---

* **Identifikadoreak**
* WorldCat
* VIAF: 132541695
* LCCN: n82031988
* NARA: 10039153
* **Lekuak**
* OSM: 1073928
* TGN: 2000409

 |

* Wd Datuak: Q498684
* Commonscat Multimedia: Quitman County, Georgia
Georges Seuraten *La Parade de Cirque* (1889) margolanaren xehetasun honetan puntillismoaren teknika ageri da.
**Puntillismoa**, **neoinpresionismoa** eta **dibisionismoa** ere deitua, XIX. mendearen bukaeran eta XX. mendearen hasieran kolorea modu berri batez erabiltzeko asmoz sortutako margolaritza joera izan zen. Ezaugarri nagusia puntu edo pintzelkada bananduen erabilera du, eta irudien antolamendua ikusleak egin behar du. Georges Seurat (1859-1891) eta Paul Signac (1863 - 1935) izan ziren maisu nagusiak. Margolaritza higikunde horrek gutxi iraun zuen, baina eragin handia izan zuen margolari batzuengan: Henri-Edmond Cross eta Lucie Cousturier frantsesengan, Henry Van de Velde eta Théo van Rysselberghe belgikarrengan, eta Darío Regoyos espainiarrarengan.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2012/10/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q200034
* Commonscat Multimedia: Pointillism

---

* **Identifikadoreak**
* NKC: ph524438
* AAT: 300067450
* **Hiztegiak eta entziklopediak**
* Britannica: url

 |

* Wd Datuak: Q200034
* Commonscat Multimedia: Pointillism
**Orbigo** Espainiako ibai bat da, Leon eta Zamorako probintzietatik igarotzen dena. Sierra de los Grajosen hasten den Luna ibaia eta Leongo Mendietan hasten den Omaña ibaia elkartzen direnean sortzen da, Llamas de la Ribera izeneko udalerri leondarrean.

Iparraldetik hegoaldera igarotzen du Leongo probintzia eta bere urak Esla ibaian isurtzen ditu, Benavente udalerria baino beheraxeago.

Bere izenaren jatorria, oraindik argitu gabeko misterio bat da. Orbigo izenak, etimologikoki, "bi ibai" esan nahi du (euskarazko Ur bikoatik). Baina badago beste teoria bat, gaur egun Luna izena duen ibaia, Orbigoren benetako iturburua zena dioena. Beharbada ibai berbera izan ziren, baina, esaten denez, Luna Kondearen garaian, ibaiaren izena aldatzea agindu zen, bere konderriaren barnean aurkitzen ziren urei bere izena jartzeko.

Orbigoren ibaiadarrak

* Duerna
* Tuerto ibaia
* Jamuz
* Eria
* Ibaiadar berezia: Presa Cerrajera (Orbigon bertan abiatzen da eta, beranduago, bertan isurtzen ditu berriz bere urak).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q14766
* Commonscat Multimedia: Órbigo River

---

* **Identifikadoreak**
* WorldCat
* VIAF: 11146029547735822336
* BNE: XX5591672
* **Lekuak**
* OSM: 1436525

 |

* Wd Datuak: Q14766
* Commonscat Multimedia: Órbigo River
Rivera Plakaren mapa
**Rivera Plaka** mikroplaka tektoniko bat da. Bere hedadura, 0,00249 estereorradianekoa da. Orohar, Cocos Plakarekin lotua dago.

Ozeano Barearen ekialdeko muturrean dago, Kaliforniako golkoaren hegoaldean. Soilik litosfera ozeanikoz osatua dago.

Rivera Plakak, Cocos Plaka, Pazifiko Plaka eta Ipar Amerikar Plaka ditu mugakide.

Aipaturiko beste plakekin dituen mugak, Ertamerikako fosak eratuak dira Mexikoko ozeano bareko kostaldean eta Ozeano Bareko ekialdeko dortsalaren bidez plakaren mendebaldeko ertzean.

Rivera Plaka (Cocos, Nazca, Juan de Fuca, Esploratzailea eta Gorda plakekin batera, Jurasiko garaian Amerikaren azpian subduzitu ondoren zatitu zen Itsaslabar Plakaren hondarretako bat da.

Rivera Plaka, milioi bat urteko 4,6923ºko errotazio abiaduran mugitzen da, 26º 70' ipar latitudean eta 105º 20' mendebal longitudean kokatutako polo baten arabera.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1200508

 |

* Wd Datuak: Q1200508
**Zianuroa** zianuro multzoko konposatu kimiko bat da, **-C≡N** bezala errepresentatutako anioi monobalentea. Karbono atomo bat eta nitrogeno atomo baten lotura kimikoaz sortzen da.

Toxikotasuna
------------

Zianuroa batez ere literatura eta zineman pozoitzat erabiltzen den ohiko sustantzia da; halere, errealitatean are gehiago erabili izan den konposatua izan arren. Bigarren Mundu Gerran espioi ugari baliatu ziren prusiar azido eraz, etsaiak harrapatutakoan, beren buruaz beste egiteko, baita Holokaustoko nazien gas ganbaretan Zyklon B izenpean edo AEBetako exekuzioetan potasio zianuroa bezalaxe.

Toxikotasuna ziur aski oxidazio erreakzioak geldiarazteko duen gaitasunetik bide datorkio: zelulek energia sortu ahal izateko, arnasketa zelularra egin behar dute, oxigenoa kontsumituz ATP edo "txanpon energetikoa" sortzeko. Zianuroak erreakzio horietarako ezinbesteko pausu bat geldiarazten du: oxigenotik ATPrako elektroien transferentzia. Erreakzio hori geldiarazitakoan, ezin da ATPrik ekoitzi: horren ondorioz, zelula hil egiten da, izaki eukarioto gehienek ezin baitute oxigenorik gabe lan egin.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q55076544
* Commonscat Multimedia: Cyanides

---

* **Identifikadoreak**
* GND: 4148424-1
* LCCN: sh85035028
* NDL: 00570870
* NKC: ph273306
* AAT: 300380392
* **Medikuntzako identifikadoreak**
* MeSH: D003486
* **Kimikako identifikadoreak**
* ChEBI: 36572

 |

* Wd Datuak: Q55076544
* Commonscat Multimedia: Cyanides
**Quark-aroa** deitzen zaio Unibertsoaren hasierako eboluzioaren denbora tarte bati. Grabitazioa, elektromagnetismoa, elkarrekintza nuklear ahula eta elkarrekintza nuklear bortitzak bere gaur egungo itxura hartu zuten, baina tenperatura hain zen altua quarkak oraindik ezin zirela batu hadroiak egiteko. Quark-aroa gutxi gorabehera Big Bangetik 10−12 segundora hasi zen, elkarrekintza nuklear ahularen aroa amaitu zenean eta indar hau elektromagnetismotik bereiztu zenean.

Quark-aroan Unibertsoa quark-gluoi plasma bero batez betea zegoen, quark, leptoi eta antipartikulaz osatua. Partikulen arteko talka hain zen energetikoa quarkak ezin zirela mesoi edo barioiak osatzkeo elkartu. Unibertsoak 10−6 segundu zituenean aro hau amaitu zen, hadroiak sortzeko energiatik behera erori zehean partikuluen arteko interakzioen batezbesteko energia. Hurrengo aroari hadroi-aroa deitzen zaio, beraz.

Erreferentziak
--------------

1. ↑   Jonathan. Allday,.  (2002). *Quarks, leptons and the big bang.*  (2nd ed. argitaraldia) Institute of Physics Pub ISBN 9780750308069..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1208634

 |

* Wd Datuak: Q1208634
**Quark izar** edo **izar arraro** izena, izar exotiko mota bat izendatzeko erabiltzen da, non, dentsitate handuaren ondorioz, materia, askatutako quark eran existitzen den. Aurrekoa, ohi, quark-gluoizko plasma deitzen da.

Materiaren egoera hau, neutroi izarren barnealdean egon litezke, edo baita izar osoa eratzea ere. Bigarren kasu honetan, materia ez zen grabitate erakarpenagatik lotua mantenduko, baizik eta quarken arteko indar nuklear indartsuaren bidez. Kasu honetan, izarra, *autolutu* bezala hartzen da.

Quarkez erabat osatutako izarrekin lotu daitezkeen objekturik ikusi ez den arren, neutroi izarren barnean askatutako quarken existentzia, oraindik baztertu ez den aukera bat da, dentsitate horietan materiaren konposaketa ({\displaystyle \rho \sim 10^{15}} g/{\displaystyle cm^{3}}) oraindik ez baita ezagutzen.

Quark izar izateko bi balizko hautagai aurkitu dira: Bata, RX J1856.5-3754 eta 3C58. Hasiera batean neutroi izar bezala katalogatuak, lehenak, izan beharko lukeena baino txikiagoa, eta, bigarrenak, izan beharko lukeena baino hotzagoa dirudi, materia endekatua baino dentsitate handiagoko material batez osatuak egon daitezkeela iradokitzen duena. Hala ere, emaitzak ez dira argigarriak. Berriki, hirugarren objektu bat, XTE J1739-285 izenekoa, beste balizko hautagai bat bezala proposatu da.

Ikus, gainera
-------------

* Strangelet

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7029

 |

* Wd Datuak: Q7029
**Putnam konderria** (ingelesez: *Putnam County*) Floridako konderri bat da, Ameriketako Estatu Batuetan. Hiriburua Palatka da. 2010eko zentsuaren arabera 74.364 biztanle zituen, Putnam kilometro koadroko azaleran.

Geografia
---------

Putnam konderriak 2.141,72 kilometro koadro ditu. Horietatik 257,18 ura dira. Beste 1.884,53 lurra dira. Biztanleria dentsitatea 0,03 da.

Demografia
----------

2010eko zentsoan bizi ziren 74.364 pertsonetatik 60.687 txuriak edo hispanoak dira. Horietatik *hispano edo latino* kategorian 6.706 dira. 11.842 beltzak edo afroamerikarrak. 271 amerikar natiboak ziren eta 36 Hawaii edo Pazifikoko irletako natiboak. 444 asiarrak ziren. *Bestelako arraza bat* kategorian 80 biztanle daude. Bukatzeko euren burua arraza bat baino gehiagotan 1.004 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q503059
* Commonscat Multimedia: Putnam County, Florida

---

* **Identifikadoreak**
* WorldCat
* VIAF: 268159659
* GND: 4493778-7
* LCCN: n81095278
* **Lekuak**
* OSM: 1210708
* TGN: 2000282

 |

* Wd Datuak: Q503059
* Commonscat Multimedia: Putnam County, Florida
*Artikulu hau software prozesuari buruzkoa da; beste esanahietarako, ikus «RAD».*
**Rapid application development** (RAD), software garatzeko prozesu bat da. CASE (Computer Aided Software Engineering) tresnak, prototipoak eraikitzea eta garapen interaktibo barnean hartzen du metodo honek. GUI-ak arin garatzeko erabiltzen den terminoa da. Hauen artean ezagunenak Delphi, Foxpro eta Visual Basic daude.

Sarrera
-------

Prototipoa eta 4. belaunaldiko teknikak ondo konbinatuz, RAD teknikak lortzen dira. Teknika hauek, prototipoetan oinarritutako aplikazio funtzionalak lortzen laguntzen dute.

Erabiltzaileen interfazetik diseinatzen hasten da. Bezeroari, momentuz lortzen den aplikazioa erakusten zaio, bere iritzia jasoten da eta aldaketak inplementatzen dira. Prozesua honela da bezeroa gustura gelditu arte.

Espiraleko modeloaren edizio berria bezalako teknika da baina orain, aplikazioa lortzeko, azkartasuna diseinua baino garrantzitsuagoa da. Prozesua azkarra denez, gauzak sarritan txarto egiten dira eta aplikazioa amaitu aurretik, honek, konponketa asko sufritu izaten ditu. Honi heriotzako prototipoaren espirala deitzen zaio, bukaerako aplikazioa lortzeko diru asko alferrik gastatzen delako, bezeroa ez delako gustura gelditzen eta aplikazioen bizia oso iragankorra izaten delako.

Diseinuaren ikuspegitik, teknika hauek erabiliz, garapen on bat lortzeko, proiektua bere osotasunean ikusi behar da, hau da, aplikazioaren helburu enpresarialak argi mantendu behar dira.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q795549

 |

* Wd Datuak: Q795549
**Red River parrokia** (ingelesez: *Red River Parish*) Louisianako parrokia bat da, Ameriketako Estatu Batuetan. Hiriburua Coushatta da. 2010eko zentsuaren arabera 9.091 biztanle zituen, Red River Parish kilometro koadroko azaleran.

Geografia
---------

Red River parrokiak 1.042,07 kilometro koadro ditu. Horietatik 34,33 ura dira. Beste 1.007,74 lurra dira. Biztanleria dentsitatea 8,72 da.

Demografia
----------

2010eko zentsoan bizi ziren 9.091 pertsonetatik 5.406 txuriak edo hispanoak dira. Horietatik *hispano edo latino* kategorian 101 dira. 3.586 beltzak edo afroamerikarrak. 33 amerikar natiboak ziren eta 1 Hawaii edo Pazifikoko irletako natiboak. 12 asiarrak ziren. *Bestelako arraza bat* kategorian 3 biztanle daude. Bukatzeko euren burua arraza bat baino gehiagotan 50 pertsonek kokatzen zuten.

### Biztanleria piramidea

Fitxategi:USA Red River Parish, Louisiana age pyramid.svg

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q507126
* Commonscat Multimedia: Red River Parish, Louisiana

---

* **Identifikadoreak**
* WorldCat
* VIAF: 125512922
* LCCN: n82104615
* **Lekuak**
* OSM: 1838158
* TGN: 2000894

 |

* Wd Datuak: Q507126
* Commonscat Multimedia: Red River Parish, Louisiana
**Purna** Aragoiko ezker independentistako gazte antolakundea da. 2010-eko otsailean sortu zen ofizialki, Estatu aragoiar alderdiko gazteri ohia zen Astral gazte antolakundea eta gazteri aragoizalea batu zirenean.

Antolakunde honek independentista, sozialista, feminista, ekologista eta iraultzaile definitzen du bere burua.

Helburu politikoa
-----------------

Ezker independentistako gazte antolakunde bezala, Purnak Aragoiko estatu independente, sozialista eta feminista aldarrikatzen du, hizkuntza aragoiera (ekialde muturrean katalana ere defendatzen du) ardatz izango duena.

Presentzia
----------

Gaur egun, 50 militante aktibo baino gehiago ditu Aragoiko lurralde luze zabaletik hedatuak, bere presentziarik handiena Aragoiko hiribururik nagusienetan ematen da, batez ere, Huescan, Teruelen eta Zaragozan, baina Aragoi beherea, Albarrazingo mendilerro, Jazetania eta Kalataiuko eskualdetan ere badu bere presentzia.

Harreman politikoak
-------------------

Purna Puyalón de cuchas alderdiko gazte antolakunde erreferentea da, eta maila nazionalean Ezkerreko Bloke independentista fronte zabalaren parte da, Puyalón, Aragoiko Langileen Sindikatua eta beste hainbat alderdi zein mugimendu soziopolitikoekin batera.

Kanpo estekak
-------------

- Purna antolakundearen web ataria

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q9064880

 |

* Wd Datuak: Q9064880
**Yusuf Kironde Lule** (Kampala, 1912ko apirilaren 10a - Londres, 1985eko urtarrilaren 21) 4. Ugandako presidentea izan zen.

Biografia
---------

Ugandan, Hegoafrikan eta Edinburgon ikasi zuen eta Makerere Unibertsitatea zuzendu zuen 1964 eta 1970 bitartean. Idi Aminen erregimenean erbesteratu zen.

1978-79ko Uganda eta Tanzaniaren arteko Gerran, Ugandan gobernu berri bat eratzeko negoziazioiak hasi ziren. Uganda Askapen Nazionaleko Frontea (UNLF) sortu zen eta Lule izendatu zen presidente. Kampala konkistatu ondoren, Lulek Tanzaniatik hegan egin zuen 1979ko apirilaren 12an eta hurrengo egunean Ugandako presidente kargua hartu zuen. Bere agintaldian bere etnia bagandarraren alde egin zuen, eta ez zituen bete botere-banaketari buruzko akordioak. 1979ko ekainaren 20an Batzorde Nazional Aholkulariak (NCC) presidente kargutik kentzea bozkatu zuen, eta Godfrey Binaisa izendatu zuen haren ordez. Bugandako istilu larriengatik kargugabetu zuten.

Ugandako Askatasunaren Aldeko Borrokalarien (UFF) buru izan zen. Taldea 1986an boterea hartu zuten Yoweri Museveniren indarrekin batu zen.

Lule Londresen hil zen 1985ean eta Ugandan lurperatu zuten hurrengo urtean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q452024
* **Identifikadoreak**
* WorldCat
* VIAF: 11308914
* ISNI: 0000 0000 2420 1860
* GND: 1161675531
* LCCN: n85364294
* **Hiztegiak eta entziklopediak**
* Britannica: url

 |

* Wd Datuak: Q452024
**Remington College** Estatu Batuetako unibertsitate pribatuen talde bateko 16 campusek erabiltzen duten izen arrunta da. Remington College-k 16 campus ditu AEBetako hainbat estatutan. Lotutako erakunde batzuk 1940ko hamarkadatik daude martxan.

Campus zaharrena Lafayette-ko (Louisiana) Spencer Business College ohia da, 1940an sortua. Campus berriena Columbian dago, Hego Carolinan. Remington College-k Lake Mary-n (Florida) du egoitza. Remington College-k campusaren arabera aldatzen diren gradu eta diploma programak eskaintzen ditu negozioak, informazioaren teknologiak, justizia penala, elektronika, arte grafikoak, edertasuna eta osasun zientziak barne.

Campusak
--------

* Sarean, Urrutiko Ikaskuntza
* Baton Rouge, Louisiana
* Shreveport (Louisiana)
* Lafayette (Louisiana)
* Cleveland, Ohio
* Columbia, Hego Carolina
* Dallas, Texas
* Fort Worth, Texas
* North Houston (Greenspoint), Texas
* Houston hego-ekialdean (Webster), Texas
* Knoxville, TN
* Little Rock, Arkansas
* Memphis, Tennessee
* Mobile, Alabama
* Nashville, Tennessee

Online graduko programak
------------------------

Remington College-k 2009ko urrian 40 estatu baino gehiagotako ikasleentzako lineako programak iragarri zituen.

Akreditazioa
------------

Remington College 1987az geroztik AEBetako goi mailako hezkuntza komunitatearen parte da. Campus bakoitza Karrerako Eskolen eta Ikastetxeen Egiaztatze Batzordeak (ACCSC) akreditatuta dago.

Erreferentziak
--------------

1. ↑    *Remington College Accreditation.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7311825
* **Identifikadoreak**
* ISNI: 0000 0004 0534 9068

 |

* Wd Datuak: Q7311825